Συντεταγμένες: 19°43′S 63°25′E﻿ / ﻿19.717°S 63.417°E﻿ / -19.717; 63.417

Χάρτης του νησιού
Το νησί **Ροντρίγκες** (γαλλικά: Île Rodrigues) είναι, με έκταση 108 τ.χλμ. το μικρότερο από τα νησιά Μασκαρέν και βρίσκεται 560 χιλιόμετρα στα ανατολικά του νησιού Μαυρίκιος, στη μέση του Ινδικού ωκεανού. Έλαβε την ονομασία του (*Ilha Rodriguez*) από τον Ντιόγκο Ροντρίγκες, Πορτογάλο εξερευνητή, το 1528. Το 2017 το νησί είχε 42.818 κατοίκους, σε συντριπτική πλειοψηφία Κρεολούς, απογόνους Αφρικανών σκλάβων. Η πρωτεύουσά του ονομάζεται Πορτ Ματουρέν. Στις μέρες μας είναι εξαρτημένη κτήση του νησιού Μαυρίκιος. Έγινε αυτόνομο στις 12 Οκτωβρίου 2002.

Στο νησί ομιλείται η κρεολική, όπως επίσης και η γαλλική και αγγλική (οι δύο τελευταίες από ορισμένους μόνο κατοίκους). Από άποψη θρησκείας, είναι Καθολικοί και οι κύριες ασχολίες είναι η γεωργία, η αλιεία, ο τουρισμός και η χειροτεχνία.

Φυσικό τοπίο
------------

Το νησί είναι ηφαιστειογενές και σύμφωνα με υπολογισμούς γεννήθηκε πριν από 1-4 εκατομμύρια χρόνια.

Στο νησί βρίσκονται πολλά ενδημικά είδη φυτών και ζώων: 42 είδη δέντρων, η νυχτερίδα των φρούτων του Ροντρίγκες, δύο είδη πουλιών (*Foudia flavicans* και *Acrocephalus rodericana*) και επίσης στον κοραλλιογενή ύφαλο ένα είδος κοραλλιού και πολλά είδη ψαριών και μαλακίων. Κάποια άλλα ενδημικά είδη στο νησί, όπως η γιγάντια χελώνα του Ροντρίγκες, έχουν πια εκλείψει.

Το καφεόδεντρο *Ramosmania rodriguesii* πιστευόταν ότι είχε εξαφανιστεί, μέχρι που ανακαλύφθηκε ξανά το 1979.

Ιστορικά στοιχεία
-----------------

Από το 10ο αιώνα οι Άραβες ήταν γνωστό ότι επισκέφθηκαν τα νησιά Μασκαρέν. Το νησί ονομάστηκε από τον Πορτογάλο θαλασσοπόρο Ντιόγκο Ροντρίγκες το 1528. Το 1661 το επισκέφθηκαν οι Ολλανδοί.

Το 18ο αιώνα η Γαλλία έκανε πολλές απόπειρες να αναπτύξει το Ροντρίγκες. Για το σκοπό αυτό στο νησί μεταφέρθηκαν σκλάβοι από την Αφρική, ώστε να εργαστούν ως γεωργοί. Το 1809 έπειτα από σύντομη πολεμική αναμέτρηση με τους Γάλλους, οι Άγγλοι κατέλαβαν το νησί και κατήργησαν τη δουλεία (1867).

Το 1968 το νησάκι προσαρτήθηκε στο νησί Μαυρίκιος. Το 2001 η τοπική Βουλή ψήφισε υπέρ της αυτονομίας, η οποία τελικά παραχωρήθηκε στο Ροντρίγκες στις 12 Οκτωβρίου 2002. Σήμερα είναι επαρχία του και επιζητά να γίνει κυρίαρχο κράτος.

Ανώτατος αρμοστής (*Chief Commissioner*) έγινε ο Τζόνσον Ρουσέτι, από το Κίνημα για το Ροντρίγκες (RM), από τις 5 Μαρτίου 2022 και για δύο έτη (θα τον διαδεχθεί για μία τριετία ο Φρανκό Γκρανκούρ), ενώ από τις 21 Μαρτίου 2022, αρχηγός κυβέρνησης (*Chief executive*) είναι ο Ζαν Κλοντ Πιερ Λουί, ανεξάρτητος.

Εκλογές
-------

### 2017

Στις βουλευτικές εκλογές στις 12 Φεβρουαρίου 2017 η Λαϊκή Οργάνωση του Λαού της Ροντρίγκες κέρδισε 59,9% των ψήφων (10 από τις συνολικά 17 έδρες) και το Κίνημα Ροντρίγκες 40,1% (7). Η συμμετοχή ήταν 80,2%.

### 2022

Η Λαϊκή Οργάνωση του Λαού της Ροντρίγκες κέρδισε 8 από τις συνολικά 17 έδρες της Βουλής στις εκλογές που διενεργήθηκαν στις 27 Φεβρουαρίου 2022, ενώ η Συμμαχία Ροντρίγκες κέρδισε 5 και η Φιλελεύθερη Συμμαχία 4 έδρες. Η προσέλευση στις κάλπες ήταν της τάξης του 77,2%.

Πινακοθήκη
----------

* Καρποί της Dracaena reflexaΚαρποί της *Dracaena reflexa*
* Αναδάσωση στο Γκραν Μοντάν του Ροντρίγκες.Αναδάσωση στο Γκραν Μοντάν του Ροντρίγκες.
* Casuarina equisetifolia (Casuarinaceae) : αρσενικά και θηλυκά άνθη*Casuarina equisetifolia* (*Casuarinaceae*) : αρσενικά και θηλυκά άνθη
* Πρόβατο στο νησί Ροντρίγκες.Πρόβατο στο νησί Ροντρίγκες.
* Δρόμος στο Πορτ ΜατουρένΔρόμος στο Πορτ Ματουρέν
* Το κτίριο της τοπικής ΒουλήςΤο κτίριο της τοπικής Βουλής
* Ο καθεδρικός ναός του Αγίου Γαβριήλ.Ο καθεδρικός ναός του Αγίου Γαβριήλ.

Παραπομπές
----------

1. 1 2  Επίσημη εκτίμηση
2. ↑  «Convention on Biological Diversity - Third National Report for the Republic of Mauritius, Section 5.2.1, p. 26» (DOC). Ministry of Environment and National Development Unit in collaboration with the UNEP/GEF. Οκτώβριος 2006. Ανακτήθηκε στις 19 Ιανουαρίου 2007. [*νεκρός σύνδεσμος*]
3. ↑  «Kew: Plants: Island plants: Cafe Marron». Αρχειοθετήθηκε από το πρωτότυπο στις 7 Φεβρουαρίου 2009. Ανακτήθηκε στις 10 Δεκεμβρίου 2007.
4. ↑  The Little Coffee Plant that Wouldn't Die : NPR
5. ↑  worldstatesmen.org
6. ↑  Rulers.org
7. ↑  Rulers, Φεβρουάριος 2017
8. ↑  Rulers, Φεβρουάριος 2022

Πηγές
-----

* The Little Coffee Plant that Wouldn't Die
* Πολιτική ιστορία του νησιού
* Εκλογές το 2006

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ροντρίγκες (νησί)** |

* Η τοπική Βουλή
* Φωτογραφίες του νησιού

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 167421932
* LCCN: n2001020846
* NKC: ge188269
* BNE: XX457806

 |

 |